切爾諾貝爾核災

切爾諾貝爾核電廠核災，喺台灣叫車諾比核電廠核災，喺大陸叫切爾諾貝利核事故，係1986年4月26號附近喺蘇聯嘅切爾諾貝爾核電廠引發嘅核災。呢次事故被認為係史上最嚴重嘅核災，亦都係國際核事件分級表入面第一個評為第七級嘅核災。

1986年4月26號凌晨1點23分切爾諾貝爾核電廠四號反應堆爆炸，輻射大洩，31人即刻死咗，60萬人受核輻射，4千人因為呢個原因而患癌死咗。兩日之後莫斯科電台話出事，無講傷亡損毀，四日後海外傳媒大肆報道。

呢次災難造成一共兩千億美金嘅損失，令到切爾諾貝爾核災成為近代史上最「貴」嘅其中一件災難事件。核電廠附近嘅切爾諾貝爾同普里皮亞芝城變成鬼域。

蘇聯
核災